**Mundtligt samtykke til offentliggørelse billeder**

*Før du offentliggør billeder af personer, der tydeligvis er* ***ramt af sygdom*** *eller billeder, hvor personerne med rimelighed* ***kan føle sig udstillet, udnyttet eller krænket****, skal der indhentes et samtykke fra personerne. Det kan fx være billeder fra et værtshus eller billeder fra fitness, hvor vi ikke altid tager os bedst ud.*

**Hvis du indhenter mundtligt samtykke skal du sørge for**:

* At andre overhører samtykket og kan dokumentere det.
* At skrive kontaktoplysninger ned på personen, der giver samtykket og fremvise de billeder, der indhentes samtykke til, og hvor billederne må anvendes
* At de der overhører samtykket er medlemmer eller frivillige, hvor vi allerede har ret til at behandle deres oplysninger og skrive deres kontaktoplysninger ned.

**Oplys følgende:**

Ældre Sagen vil gerne kunne anvende de her viste billeder af dig til at illustrere vores aktiviteter over for medlemmer og brugere af Ældre Sagens aktiviteter, hvis du vil give samtykke til det. Det er frivilligt at give samtykke og du kan til en hver tid trække samtykket tilbage. Så fjerner og sletter vi billederne, så de ikke kan benyttes fremover.

Ældre Sagen sletter billederne senest 5 år efter, at du har givet samtykke medmindre, at vi aftaler andet. Du har ret til at få indsigt i, hvilke oplysninger Ældre Sagen behandler om dig og til at klage til Datatilsynet over vores behandling.

Vis vores persondatapolitik frem og henvis til persondatapolitikken på vores hjemmeside aeldresagen.dk/persondatapolitik

**Indhent samtykke**

Indhent samtykke for hvert billede og notér om billederne må bruges på henholdsvis jeres lokale hjemmeside? Trykte programmer? Sociale medier?

Noter personens navn og kontaktoplysninger og eventuelt medlemsnummer. Læs op, hvad du har noteret ned, så I er enige om, at det er korrekt noteret.

Spørg de der overhører samtykket, om de er I indforstået med, at Ældre Sagen gemmer deres kontaktoplysninger fx navn, mail og telefonnummer, så de kan kontaktes, hvis der bliver behov for at dokumentere samtykket. Og oplys om, at de har samme rettigheder som netop oplyst.